CELEX: 62013TN0044
Language: bg
Date: 2013-01-29 00:00:00
Title: Дело T-44/13: Жалба, подадена на 29 януари 2013 г. — AbbVie/EMA

16.3.2013   
            
            
               BG
            
            
               Официален вестник на Европейския съюз
            
            
               C 79/31
            
         Жалба, подадена на 29 януари 2013 г. — AbbVie/EMA
   (Дело T-44/13)
   2013/C 79/53
   Език на производството: английски
   
      Страни
   
   
      Жалбоподатели: AbbVie, Inc. (Wilmington, Съединени американски щати) и AbbVie Ltd (Maidenhead, Обединено кралство) (представители: P. Bogaert, G. Berrisch, lawyers, и B. Kelly, Solicitor)
   
      Ответник: Европейска агенция по лекарствата
   
      Искания на жалбоподателите
   
   Жалбоподателите искат от Общия съд:
   
               —
            
            
               да се отмени Решение EMA/748792/2012 от 14 януари 2013 г. на Европейската агенция по лекарствата, с което се предоставя достъп до документи от преписката за издаване на разрешение за пускане на пазара на лекарствен продукт, и
            
         
               —
            
            
               да се осъди Европейската агенция по лекарствата да заплати съдебните разноски на жалбоподателите.
            
         
      Правни основания и основни доводи
   
   В подкрепа на жалбата си жалбоподателите излагат пет правни основания.
   
               1.
            
            
               Първото правно основание е изведено от твърдението, че решението нарушава член 4, параграф 2 от Регламент № 1049/2001 (1) и основното право на жалбоподателите на защита на поверителна търговска информация.
            
         
               2.
            
            
               Второто правно основание е изведено от твърдението, че решението нарушава член 4, параграф 4 от Регламент № 1049/2001 и принципа на добрата администрация.
            
         
               3.
            
            
               Третото правно основание е изведено от твърдението, че решението нарушава задължението за излагане на мотиви за прилагането на член 4, параграф 2 от Регламент № 1049/2001.
            
         
               4.
            
            
               Четвъртото правно основание е изведено от твърдението, че решението нарушава принципа на оправданите правни очаквания.
            
         
               5.
            
            
               Петото правно основание е изведено от твърдението, че решението нарушава Директива № 2001/29/ЕО (2), основните права, защитаващи правото на собственост, включително и на авторското право, както и принципите на пропорционалност и на добро управление, доколкото достъпът е предоставен чрез представяне на копие от тези документи.
            
         
      (1)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, стр. 43; Специално издание на български език, 2007 г., глава 1, том 3, стр. 76).
   
      (2)  Директива 2001/29/ЕО на Европейския парламент и на Съвета от 22 май 2001 година относно хармонизирането на някои аспекти на авторското право и сродните му права в информационното общество (ОВ L 167, стр. 10; Специално издание на български език, 2007 г., глава 17, том 1, стр. 230).